Vegargjörð á vetrardag . Það er vottur um frábært vetrarfar og að öðru leyti í frásögur færandi , að frá því um veturnætur og nú fram í þorra-byrjun var gerður nýr vegur frá rótum milli Reykjavíkur og fiskimannahverfis þess í landi bæjarins suður við Skerjafjörð , er Kaplaskjól nefnist . Þar er mýri á milli allbreið , ófær yfirferðar , og þurfti að fara langan krók austur fyrir hana til þess að komast til bæjarins sunnan að , og þó um vegleysu . Hinn nýi vegur er vandaður vagnvegur , 6 álna breiður og 640 álna langur alls . Yfir mýrina eru vegarjaðrarnir hlaðnir úr grashnausum , en grjót lagt utan á þá , er upp úr mýrinni dregur , en hleðsla þar sem byggðin tekur við inni í bænum , yfir Selsholt . Vegargjörð þessi er mikið vel vönduð , öllu betur en á hinum nýju þjóðvegum hér í grennd að tvennu leyti : 1. , ofaníburður miklu meiri , sumsstaðar hálfu þykkri en vanalegt hefir verið , með því reynslan hefir sýnt , að ofaníburður hefir verið hafður heldur þunnur víðast hvar ; 2. , skurðir meðfram veginum hafðir talsvert fjær : hafður nær 3 álna ( 69 þml . ) breiður bekkur utan með veginum í mýrinni , frá vegarjaðrinum neðanverðum út að skurðunum beggja vegna . Reynslan hefir kennt það hér , að vegirnir liggja undir skemmdum , ef skurðirnir eru hafðir öllu nær en það . Að vegavinnu þessari unnu nær eingöngu verkfærir þurfamenn bæjarins , undir forustu okkar efnilega og ötula vegavinnustjóra Erlendar Zakaríassonar , er stikaði veginn og sagði fyrir verkum , en hafði undir sér 3 - 4 flokksformenn , eins og siður er til og vel greiðir fyrir verkum . Verkmenn voru rúmir 30 framan af , en tæpir tuttugu upp á síðkastið . Dýrara varð verkið fyrir það , að eigi voru tök á að hafa hesta til að aka ofaníburði . Kostað hefir vegur þessi alls um 3.300 kr. , eða um 5. kr. faðmurinn . Er þegar gerð grein fyrir , hvað valdið hefir dýrleikanum . Veðráttu verður varla um það kennt ; hún gerði svo sem engan verulegan tálma , nema helst rigningarnar í haust , og verkfall varð eigi hennar vegna nema örfáa daga alls , naumast fleiri en gerist á sumardag vegna rigninga . Kaup var haft lágt , 16 - 20 a . um kl. - stundina , nema verkstjóranna nokkuð hærra . Meiri hluta kostnaðarins mundi hafa orðið að leggja þurfamönnum þeim , er að vegunum unnu , úr bæjarsjóði hvort sem var , þótt þeir hefðu ekkert unnið , en talsvert gelst upp í leigu fjár þess , er í veginn hefir lagt verið , með eftirgjaldi eftir túnræktarbletti o . fl. , er menn föluðu fram með honum jafnskjótt sem hann var lagður . Vegargjörð á vetrardag . Það er vottur um frábært vetrarfar og að öðru leyti í frásögur færandi , að frá því um veturnætur og nú fram í þorra-byrjun var gerður nýr vegur frá rótum milli Reykjavíkur og fiskimannahverfis þess í landi bæjarins suður við Skerjafjörð , er Kaplaskjól nefnist . Þar er mýri á milli allbreið , ófær yfirferðar , og þurfti að fara langan krók austur fyrir hana til þess að komast til bæjarins sunnan að , og þó um vegleysu . Hinn nýi vegur er vandaður vagnvegur , 6 álna breiður og 640 álna langur alls . Yfir mýrina eru vegarjaðrarnir hlaðnir úr grashnausum , en grjót lagt utan á þá , er upp úr mýrinni dregur , en hleðsla þar sem byggðin tekur við inni í bænum , yfir Selsholt . Vegargjörð þessi er mikið vel vönduð , öllu betur en á hinum nýju þjóðvegum hér í grennd að tvennu leyti : 1. , ofaníburður miklu meiri , sumsstaðar hálfu þykkri en vanalegt hefir verið , með því reynslan hefir sýnt , að ofaníburður hefir verið hafður heldur þunnur víðast hvar ; 2. , skurðir meðfram veginum hafðir talsvert fjær : hafður nær 3 álna ( 69 þml . ) breiður bekkur utan með veginum í mýrinni , frá vegarjaðrinum neðanverðum út að skurðunum beggja vegna . Reynslan hefir kennt það hér , að vegirnir liggja undir skemmdum , ef skurðirnir eru hafðir öllu nær en það . Að vegavinnu þessari unnu nær eingöngu verkfærir þurfamenn bæjarins , undir forustu okkar efnilega og ötula vegavinnustjóra Erlendar Zakaríassonar , er stikaði veginn og sagði fyrir verkum , en hafði undir sér 3 - 4 flokksformenn , eins og siður er til og vel greiðir fyrir verkum . Verkmenn voru rúmir 30 framan af , en tæpir tuttugu upp á síðkastið . Dýrara varð verkið fyrir það , að eigi voru tök á að hafa hesta til að aka ofaníburði . Kostað hefir vegur þessi alls um 3.300 kr. , eða um 5. kr. faðmurinn . Er þegar gerð grein fyrir , hvað valdið hefir dýrleikanum . Veðráttu verður varla um það kennt ; hún gerði svo sem engan verulegan tálma , nema helst rigningarnar í haust , og verkfall varð eigi hennar vegna nema örfáa daga alls , naumast fleiri en gerist á sumardag vegna rigninga . Kaup var haft lágt , 16 - 20 a . um kl. - stundina , nema verkstjóranna nokkuð hærra . Meiri hluta kostnaðarins mundi hafa orðið að leggja þurfamönnum þeim , er að vegunum unnu , úr bæjarsjóði hvort sem var , þótt þeir hefðu ekkert unnið , en talsvert gelst upp í leigu fjár þess , er í veginn hefir lagt verið , með eftirgjaldi eftir túnræktarbletti o . fl. , er menn föluðu fram með honum jafnskjótt sem hann var lagður .